Veterane, afhanklikes kry steeds miljoene vir studiehulp | Netwerk24
Veterane, afhanklikes kry steeds miljoene vir studiehulp
11 Januarie 2017 16:51
Max Ozinsky Foto: Peter AbrahamsMiljoene rande se onderwysbystand sal steeds vanjaar aan militêre veterane en hul afhanklikes betaal word, al is daar twyfel oor die betroubaarheid van die departement van militêre veterane se databasis.Volgens die departement van militêre veterane kan daar dus bedrog gepleeg word.Max Ozinsky, direkteur-generaal van militêre veterane, het Woensdag op ’n mediakonferensie gesê die departement wil ’n forensiese ondersoek doen om sulke bedrog te takel.“Ons weet van mense wat die stelsel vir onderwysbystand misbruik en bedrieg deur onderrigkoste en ander uitgawes te verhoog.”Dié ondersoek sal ook moet vasstel of diegene wat onderwysbystand ontvang werklik afhanklikes van militêre veterane of veterane self is.“Ons weet van mense wat die stelsel vir onderwysbystand misbruik en bedrieg deur onderrigkoste en ander uitgawes te verhoog.Volgens Ozinsky sal daar strafregtelik opgetree word teen sulke bedrieërs.Die departement het reeds R142 miljoen se onderwysbystand vir basiese en hoër onderwys aan meer as 5 000 begunstigdes (veterane en afhanklikes) sedert die 2013-’14-boekjaar uitbetaal. Net R26 miljoen is aanvanklik hiervoor begroot.Ozinsky het benadruk dat almal wat reeds onderwysbystand ontvang het en vanjaar daarvoor in aanmerking kom, wel op die databasis geregistreer is. Hy het erken daar is probleme met die databasis wat die voorsiening van sulke voordele aan veterane en hul afhanklikes kan beïnvloed.Ons het ongelukkig nie die luukse van tyd om eers die databasis reg te stel nie.“Ons het ongelukkig nie die luukse van tyd om eers die databasis reg te stel en dán eers voordele aan veterane te voorsien nie. Ons moet dit gelyktydig doen.”Ozinsky het ook gesê ofskoon groot vordering die afgelope twee jaar gemaak is om veterane te bemagtig, het dit ook groot finansiële probleme geskep.Nagenoeg 3 800 nuwe aansoeke om onderwysbystand van oor die land heen is vir 2017 van veterane en hul afhanklikes ontvang.
ANC-veterane vra konsultatiewe konferensie
Zuma beledig ANC-veterane – EFF
Veterane wil nuwe ANC-leiers 'oudit'
2017 is Zuma se jaar van 783 Johann Maarman